Al Aldu

Al Aldu ye un programa diariu n'asturianu de la Televisión del Principáu d'Asturies. Entamó como seición del programa Con dos de azúcar nel mes d'abril de 2007 y emitíase de llunes a vienres a les cuatro la tarde. 

Al pocu tiempu entamó a emitise en solitariu y a les nueve la mañana. Pa pasar, más tarde, a les 10:30 de la mañana. Repitiéndose los sábados a les 12:00 hores de la mañana.

Al Aldu dedica cada día'l programa, d'una duración d'unos 15 minutos, a una tema distinta. Los llunes Carlos Suari presenta "Al Aldu: A galmiaes", seición de deportes; los martes "Al Aldu: La risión", dirixíu por Lluis Antón González y dedicada al humor, echando monólogos; los miércoles Milio'l del Nido presenta "Al Aldu: Recetes con cuentu"; los xueves ye Inaciu Galán da noticies internacionales en Al Aldu: Xente de casa y los vienres Mercedes Menéndez cuenta les cites pal fin de selmana n'Al Aldu: L'axenda.

El programa tuvo nun entamu producíu por Ediciones Trabe, pa pasar dempués a la productora Saltadera.

 Referencies 

 Enllaces esternos 

Categoría:Programes de televisión d'España
Categoría:Programes de televisión n'asturianu de TPA